**חגי תשרי בסדרת הלימוד מדע וטכנולוגיה - במבט חדש**

**הצעה לפעילויות בכיתה א**

**מן המקורות**

להלן הצעה לשילוב נושא **ארבעת המינים** בתהליכי ההוראה-למידה ביחידות הלימוד "מדע וטכנולוגיה" ל**כיתה א** בסדרה **במבט חדש**.

**דברי רקע**: הפסוק המנחה על הבאתם של ארבעת המינים (ארבעה אברי צמחים) אתרוג, לולב, הדס וערבה לסוכה:

"בחמישה עשר יום לחודש השביעי, (חג הסוכות) באספכם את תבואת הארץ, תחוגו את חג יהוה שבעת ימים... ולקחתם לכם ביום הראשון פרי עף הדר, כפות תמרים, וענף עץ-עבות וערבי נחל, ושמחתם לפני ה' אלוהיכם שבעת ימים" (ויקרא כ"ג, כט'-מ').

במסורת היהודית משמשים ארבעת המינים כמשל לעם ישראל. תכונות אברי הצמח השונים העוסקים בריחם ובטעמם משולים לתכונות בבני אדם.

* **אתרוג**: בעל טעם ובעל ריח - מסמל אנשים הלומדים תורה (טעם) ועוסקים במעשים טובים (ריח).
* **כפות תמרים (לולב)** -בעל טעם (התמר) וחסר ריח - מסמל אנשים שלומדים תורה ובעלי ידע נרחב, אך מעשיהם אינם טובים.
* **הדס**:חסר טעם ובעל ריח - מסמל אנשים שלא לומדים תורה, אך מעשיהם טובים.
* **ערבה**:חסרת טעם וחסרת ריח - מסמל אנשים שאינם לומדים תורה ואינם עוסקים במעשים טובים.

**נושא 1: החושים שלנו וארבעת המינים**

**הקשר לתכנית הלימודים:**

קליטת מידע מהסביבה על ידי החושים

טעם, ריח, ראייה, שמיעה, מגע

**הקשר לחוברת הלימוד:** החוברת **החושים שלנו** עוסקת בהיכרות עם חמשת החושים (ראייה, שמיעה, מגע, ריח, טעם), בחשיבותם לתפקוד ולהתמצאות בסביבה ובהוראה מפורשת של מיומנות עריכת תצפית ואיסוף מידע באמצעות החושים ובעזרת פתרונות טכנולוגיים (מגדלת, משקפת, מסכת ועוד) המגבירים את היכולת של החושים לקלוט מידע.

**הצעה לפעילות 1**

בחוברת **החושים שלנו** בעמוד 8 התלמידים חוקרים מרשמלו בעזרת אברי החוש. ניתן לחקור באופן דומה את ארבעת המינים.

|  |
| --- |
| **חוקרים את האתרוג בעזרת אברי החוש**  החזיקו אתרוג ביד וחקרו מה מיוחד בו.   1. מה למדתם על האתרוג בעזרת חוש הראיה? 2. צבע: \_\_\_\_\_\_\_\_\_ 3. גודל: \_\_\_\_\_\_\_\_\_ 4. צורה: \_\_\_\_\_\_\_\_\_ 5. מה למדתם על האתרוג בעזרת חוש המגע? \_\_\_\_\_\_\_\_\_\_\_\_\_\_\_\_ 6. מה למדתם על האתרוג בעזרת הריח? \_\_\_\_\_\_\_\_\_\_\_\_\_\_\_\_\_\_\_ 7. מה למדתם על האתרוג בעזרת חוש הטעם? \_\_\_\_\_\_\_\_\_\_\_\_\_\_\_   באופן דומה ניתן לאפיין את ההדס, הערבה והלולב. |

**הצעה לפעילות 2**

**מה קולטים בעזרת חוש הריח?**

בעזרת חוש הריח קולטים ריחות שונים וביניהם גם את ריחו המיוחד של צמח ההדס.

בחוברת **החושים שלנו**, עמוד 49, פעילות **מכינים שקיות ריח**, בפעילות זו מכינים התלמידים שקית ריח עם צמחי תבלין מיובשים שמצורפת אליה ברכה.

ניתן ללוות את הפעילות בצפייה בסרטון הדרכה להכנת שקיות ריח בקישור [הבא](https://www.youtube.com/watch?time_continue=10&v=WufzyyZK3-E&feature=emb_logo)

**נושא 2: אברי הצמח**

**הקשר לתכנית הלימודים?**

**מבנה צמחים**

שורש, גבעול, עלה, פרח, פרי, זרע.

**הקשר לחוברת הלימוד:** החוברת **מעגל עונות השנה** עוסקת בהכרת הסביבה שבה אנו חיים ובתופעות הקשורות לצמחים בסביבה הטבעית ובסביבה מעשה ידי אדם.

**הצעה לפעילות**

בחוברת **מעגל עונות השנה,** תת פרק **אברי הצמח**, עמוד 89**,** מידע ואיור בנושא זה. ניתן להיעזר במידע ובאיור לזיהוי אברי צמחים עליהם מברכים בחג.

* אתרוג – פרי. קראו עוד בקישור [הבא](https://he.m.wikipedia.org/wiki/%D7%90%D7%AA%D7%A8%D7%95%D7%92).
* ערבי נחל – ענף קראו עוד בקישור [הבא](https://he.m.wikipedia.org/wiki/%D7%A2%D7%A8%D7%91%D7%94_(%D7%A6%D7%9E%D7%97)).
* ענף עץ עבות (הדס) – ענף. קראו עוד בקישור [הבא](https://he.m.wikipedia.org/wiki/%D7%94%D7%93%D7%A1).
* כפות תמרים (לולב [קישור](https://he.m.wikipedia.org/wiki/%D7%9C%D7%95%D7%9C%D7%91) ) – עלה. קראו עוד בקישור [הבא](https://he.m.wikipedia.org/wiki/%D7%AA%D7%9E%D7%A8_%D7%9E%D7%A6%D7%95%D7%99).

ניתן גם לערוך תצפית על הצמח כולו בעזרת האיור ושמות אברי הצמח שבעמוד זה.

**נושא 3: צמחים עשבוניים, שיחים ועצים**

**הקשר לתכנית הלימודים**

**השוני בין צמחים**

צורות חיים של צמחים: עצים, שיחים, עשבוניים.

**הקשר לחוברת הלימוד**

בחוברת **מעגל עונות השנה,** עמוד 92 מידע על צורות חיים של צמחים: עצים, שיחים, עשבוניים.

**הצעה לפעילות**

**לאילו סוגי צמחים שייכים האיברים של ארבעת המינים עליהם מברכים בחג?**

אתרוג –עץ

כפות תמרים (לולב) – עץ תמר

ערבי נחל – עץ ערבה

ענף עץ עבות – שיח הדס

**נושא 4: תופעות מחזוריות**

**הקשר לתכנית הלימודים**

חגים ומועדים והקשר שלהם לעונות השנה (לדוגמה: חג האסיף – סוכות)

**הקשר לחוברת הלימוד**

בחוברת **מעגל עונות השנה,** עמוד 31 מידע על פירות צמחים רבים שמבשילים ועל החקלאים שאוספים בשמחה את היבול.

**היודעים אתם ש...**

ספר התפילות למועדים מסוימים החוזרים על עצמם מדי שנה, שיש בהם תפילות ופיוטים מיוחדים. למשל, בימים הנוראים (ראש השנה ויום כיפור) נקרא **מחזור**.